Komunumo (Francio)

**Komunumo** (franclingve *commune*) estas la plej malvasta administra subdivido de la franca teritorio. La limoj de unu komunumo kutime kongruas kun tiuj de urbo aŭ vilaĝo, kaj la areo aŭ la loĝantaro estas tre variaj: la plej multhoma komunumo, Parizo, enhavas du milionojn da loĝantoj, kaj kelkfoje neniu loĝas en la plej malgrandaj.

La 1-an de januaro 2016, ekzistis  komunumoj en Francio, inkluzive de 214 transmare. Ili kovras la tutan francan teritorion, escepte de Valiso kaj Futuno kaj kelkaj senhomaj landoj (ekzemple Klipertono, Kergelenoj…).

Malgraŭ multaj malsimilecoj, ĉiuj komunumoj posedas la saman administran strukturon kaj la samajn instancojn. Komunumo estas administrata de municipa konsilio, kies membroj estas balotitaj per universala voĉdono por ses jaroj. La municipa konsilio sekve balotas la urbestron, kiu devas interalie plenumi la decidojn de la konsilio.

La tri plej grandaj komunumoj (Parizo, Liono kaj Marsejlo) estas plie subdividitaj en komunumaj arondismentoj, kiuj havas siajn proprajn malpli potencajn urbestrojn.

## Strukturo 
### Teritorio 
La teritorio estas la dua karaktera elemento de la identeco de teritoria kolektivo.

#### Kunigoj de komunumoj (1971-2015) 
Kun la leĝo de la 16-a de julio 1971, nomata "Loi Marcellin", la registaro renovigis sian klopodon kungrupigi la malgrandajn komunumojn cele al bona administrado. En ĉiu departemento, elektita komisiono devis inter aliaj aferoj ekzameni kaj proponi al la prefekto liston de kunigeblaj komunumoj. La prefekto devis tuj pretigi "planon de farendaj kunigoj de komunumoj kaj aliaj instigendaj formoj de interkomunuma kunlaboro", kio rilatis al diversaj rimedoj: kreado de urbaj komunumaroj, unuigado de pluraj najbaraj komunumoj, grupigado en distriktojn aŭ plurcelajn interkomunumajn sindikatojn. La proponoj de kunigo de komunumoj estis faritaj de la prefekto al la koncernaj municipaj konsilioj, kaj se ili konsentis, la kunigo estis efektivigita per prefekta ordono. La municipaj konsilioj ĉiam rajtis peti ke la kunigo okazu kun aliaj komunumoj ol la proponitaj de la prefekto.

Por instigi kunigojn, la leĝo antaŭvidis ke certaj avantaĝoj povu esti lasitaj al la komunumoj: ili povis elekti statuson de "asocia komunumo", en kiu ili konservis sian nomon kaj certan administran apartecon (art. 7 de la leĝo), tamen sen jura personeco. Asociaj komunumoj povis poste decidi kuniĝi definitive, 52 en Transmaraj kolektivoj kaj 33 en Nov-Kaledonio.

La nombro da komunumoj tre dependas de la departementoj: estas 895 en Pas-de-Calais, sed nur unu en Parizo. Ĝenerale, transmaraj teritorioj havas multe pli vastajn komunumojn.

La kvanto da komunumoj evoluas, ĉar ĉiujare, kelkaj komunumoj disiĝas aŭ kuniĝas. Principe, la decidita celo estas redukti la nombron de komunumoj, por pli efike kaj ŝpareme organizi la administradon.

Tiel, la 1-an de januaro 2020 estis entute  komunumoj en Francio kaj la 1-an de januaro 2024 estis  komunumoj. Videble la redukto okazas tre malrapide.

### Loĝantaro 
La loĝantaro de komunumoj tre varias: komunumo povas esti granda urbo aŭ dezerta vilaĝeto. Parizo, kun  loĝantoj, estas la plej loĝata, sed Rochefourchat havas nur unu loĝanton. Ekzistas eĉ komunumoj sen loĝantoj: Beaumont-en-Verdunois, Bezonvaux, Cumières-le-Mort-Homme, Fleury-devant-Douaumont, Haumont-près-Samogneux kaj Louvemont-Côte-du-Poivre. Ili estas “vilaĝoj mortintaj por Francio”, detruitaj okaze de la batalo apud Verdun en 1916 kaj neniam rekonstruitaj.

En eŭropa Francio, la averaĝa loĝantaro de komunumoj estas  kaj la mediana estas 427. Ekzistas multegaj malgrandaj komunumoj:  havas malpli ol  loĝantojn (do preskaŭ tri kvaronoj el ĉiuj komunumoj enhavas apenaŭ 15 % de la tutlanda loĝantaro), dum nur 114 havas pli ol . La plej densa komunumo estas Levallois-Perret: .

#### Plej loĝataj komunumoj 
En 2010, la 30 plej loĝataj komunumoj en Francio estas jenaj.

Se oni konsideras transmarajn teritoriojn (en kiuj komunumoj estas ĝenerale pli grandaj), la plej granda komunumo estas Maripasoula (), en Franca Gujano.

## Listoj laŭ departementoj 
* **Transmaraj departementoj** :

* **Aliaj transmaraj kolektivoj** :

## Diversaj informoj 
### Geografie ekstremaj komunumoj 
* La plej altaj komunumoj estas Chamonix-Mont-Blanc kaj Saint-Gervais-les-Bains (ambaŭ en Haute-Savoie): ilia plej alta punkto, , estas la pinto de la Blanka Monto.
* La plej norda komunumo estas Bray-Dunes (Nord).
* La plej suda komunumo estas:
** en kontinenta teritorio: Lamanère (Pyrénées-Orientales),
** en eŭropa Francio: Bonifacio (Corse-du-Sud),
** ĉie: Rapa (Franca Polinezio).
* La plej okcidenta komunumo estas:
** en kontinenta teritorio: Plouarzel (Finistère),
** en eŭropa Francio: Ouessant (Finistère),
** ĉie: Rimatara (Franca Polinezio).
* La plej orienta komunumo estas:
** en kontinenta teritorio: Lauterbourg (Bas-Rhin),
** en eŭropa Francio: Aléria (Haute-Corse),
** ĉie: Maré (Nov-Kaledonio).

### Nomo 
[eta|maldekstra|Ŝildo indikanta eliron el [Y (Francio)|Y]]
La komunumoj kun la plej longaj nomoj estas Saint-Remy-en-Bouzemont-Saint-Genest-et-Isson (Marne, 45 simboloj), Saint-Germain-de-Tallevende-la-Lande-Vaumont (Calvados, 44 simboloj) kaj Beaujeu-Saint-Vallier-Pierrejux-et-Quitteur (Haute-Saône, 43 simboloj), kaj ĉiuj havas 38 literojn. La plej longaj unuvortaj nomoj estas Niederschaeffolsheim kaj Mittelschaeffolsheim kun 20 literoj (ambaŭ estas en Bas-Rhin).

La franca komunumo kun la plej mallonga nomo estas Y (Somme). 15 komunumoj havas duliteran nomon (Ay, Bû, By, Eu, Fa, Gy, Oô, Oz, Py, Ri, Ry, Sy, Ur, Us kaj Uz).

## Notoj kaj referencoj 
## Vidu ankaŭ 
* Departementoj de Francio
* Regionoj de Francio

*